**ข้อคิดในการมอบของขวัญปีใหม่และการปฏิบัติตนจากนายกรัฐมนตรี**

ต่อจากนี้ไป ขอเชิญรับฟังไทยคู่ฟ้าครับ

พลเอก ประยุทธ์ จันทร์โอชา นายกรัฐมนตรี ขอให้พี่น้องประชาชนมอบของขวัญปีใหม่ซึ่งกันและกัน รวมทั้งมอบของขวัญให้แก่ตนเองคือ การสั่งสมความรู้ทางปัญญา มีสติในการรับรู้ และมีคุณธรรมจริยธรรม สำหรับของขวัญที่ควรมอบให้แก่ครอบครัวคือ การมอบเวลา ให้ความรัก ความเอาใจใส่ซึ่งกันและกัน ของขวัญสำหรับมิตรสหาย ผู้ร่วมงาน และคนรอบข้างคือ การมอบความจริงใจ ให้เกียรติ และมีความรู้รักสามัคคี ส่วนของขวัญสำหรับสังคมและประเทศชาติคือ การมีน้ำใจ เสียสละเพื่อส่วนรวม มีจิตสำนึกสาธารณะ รู้หน้าที่และความรับผิดชอบ โดยหากรู้จักมอบสิ่งที่ดีให้กับผู้อื่นแล้วสิ่งนั้นจะกลับคืนสู่ผู้ปฏิบัติทุกคน นอกจากนี้ นายกรัฐมนตรียังได้มอบข้อคิดให้แก่พี่น้องประชาชนคนไทยทุกคนว่า “อย่าถามว่า ประเทศชาติให้อะไรกับท่าน แต่จงคิดว่าวันนี้ ท่านได้ทำอะไรให้กับประเทศชาติบ้าง” เพื่อเป็นสิ่งเตือนใจในการประพฤติปฏิบัติเป็นพลเมืองดี และพร้อมที่จะร่วมเดินหน้าประเทศไทยต่อไปอีกในปี 2559 นี้

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี